Ishockeyklubben Frederikshavn White Hawks har tilsyneladende mistet sin topscorer inden sæsonstarten.

Sportenkort.dk skriver at den 33-årige Tjekke Michal Kanka har skrevet under på en kontrakt med den Engelske klub Bracknell Bees og dét bekræftes idag på den engelske klubs hjemmeside. Michal Kanka har spillet 41 kampe for Frederikshavn White Hawks, og her er han noteret for 17 mål. Vi har i dag forgæves forsøgt at få en kommentar fra direktør Mogens Andersen fra Frederikshavn White Hawks.